
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL TEISĖS SUTEIKIMO TEIKTI BIUDŽETINEI ĮSTAIGAI ŠAKIŲ SOCIALINIŲ PASLAUGŲ CENTRUI AKREDITUOTĄ SOCIALINĘ PRIEŽIŪRĄ 

2021 m. gruodžio    d. Nr. AT-
Šakiai

[bookmark: _Hlk89160972]Vadovaudamasis Lietuvos Respublikos vietos savivaldos įstatymo 6 straipsnio 12 punktu, 29 straipsnio 8 dalies 2 punktu, Akredituotos socialinės priežiūros teikimo reikalavimais, patvirtintais Lietuvos Respublikos socialinės apsaugos ir darbo ministro 2021 m. liepos 5 d. įsakymu Nr. A1-492 „Dėl Akredituotos socialinės priežiūros teikimo reikalavimų patvirtinimo“, Socialinės priežiūros akreditavimo tvarkos aprašu, patvirtintu Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“, Šakių rajono savivaldybės socialinės priežiūros akreditavimo tvarkos aprašo, patvirtinto Šakių rajono savivaldybės administracijos direktoriaus 2021 m. lapkričio 22 d. įsakymu Nr. AT-982 „Dėl Šakių rajono savivaldybės socialinės priežiūros akreditavimo tvarkos aprašo patvirtinimo“, 13 punktu bei atsižvelgdamas į Šakių rajono savivaldybės Socialinės priežiūros akreditavimo vertinimo ir atrankos komisijos pateiktas 2021 m. gruodžio 21 d. posėdžio protokolo Nr. VL-1369 rekomendacijas,
s u t e i k i u 3 metų laikotarpiui nuo šio įsakymo priėmimo dienos biudžetinei įstaigai Šakių socialinių paslaugų centrui, įstaigos kodas 300665444, įstaigos buveinės adresas: Muziejaus g. 2, Girėnų k., Šakių sen., Šakių r. sav., teisę teikti akredituotas socialinės priežiūros paslaugas:
1. pagalbos į namus;
2. socialinių įgūdžių ugdymo, palaikymo ir (ar) atkūrimo;
3. laikino atokvėpio;
4. pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti.
Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.




Administracijos direktorius                                                                                Dainius Grincevičius

